A Bizottság 1400/2001/EK rendelete

(2001. július 10.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1230/2001/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Helyénvaló, hogy a legutóbb a 2700/2000/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdése szerinti rendelkezések alapján azt a kötelező érvényű tarifális felvilágosítást, amelyet a tagállamok vámhatóságai a termékek Kombinált Nómenklatúra szerinti besorolásával kapcsolatban adtak ki, s amely nem felel meg e rendelet rendelkezéseinek, a jogosultak további három hónapon keresztül használhatják.

(5) Az e rendeletben előírt intézkedések összhangban vannak a Vámkódexbizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában leírt termékeket a Kombinált Nómenklatúra szerint a táblázat 2. oszlopában szereplő megfelelő KN-kódok szerint kell besorolni.

2. cikk

Arra a tagállamok vámhatóságai által kiadott kötelező érvényű tarifális felvilágosításra, amely nem felel meg e rendelet rendelkezéseinek, a 2913/92/EGK rendelet 12. cikke (6) bekezdése szerinti rendelkezések alapján további három hónapon keresztül lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. július 10-én.

a Bizottság részéről

Frederik Bolkestein

a Bizottság tagja

[1] HL L 168., 2001.6.23., 6. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Folyékonyszappan-adagoló; nem nemesfém tartály, a tetejére szerelt nyomógomb-működtetésű dugattyús szivattyúval, amely dugattyúrugóból, tömítő dugattyúból, rúdból és dugattyúcsőből áll. Lásd a fényképet | 84798998 | A besorolás a Kombinált Nómenklatúra értelmezése 1. és 6. általános szabályainak rendelkezései, valamint a 8479, 847989 és 84798998 KN-kód szövege alapján történik. |

Kiskereskedelmi forgalmazás céljára csomagolt berendezés (konzol) csatlakozó kábellel ellátott vezérlő modullal, CD-ROM-mal, a konzolt audió/videó berendezéssel összekapcsoló kábellel és tápkábellel. A konzol az alábbi elemeket tartalmazza: egy központi feldolgozó egység (CPU),egy 32 Mbit DRAM fő memória modul,egy DVD meghajtó, (Digital Versatile Disk),egy grafikus chip,2 USB-csatlakozó (Universal Serial Bus),2 vezérlőmodul-csatlakozó,2 memóriakártya-aljzat,egy audió/videó csatlakozó (IEEE 1394),egy optikai digitális kimeneti csatlakozó.A vezérlőmodulon túl számos berendezés csatlakoztatható a konzolhoz, mint például standard billentyűzet, egér, televíziókészülék, monitor vagy nyomtató. A konzol belsejében található meghajtódokkoló-egység lehetővé teszi merevlemez és Ethernet adapter beépítését. | 95041000 | A besorolás a Kombinált Nómenklatúra magyarázata 1., 3. b) és 6. általános szabályainak, a 85. áruosztály 6. megjegyzésének rendelkezései, valamint a 8524, 852439 és a 85243990, továbbá a 9504 valamint 95041000 KN-kód szövege alapján történik. A különböző funkciók közül (a videójátékok játszását, a CD audió és DVD videó visszajátszást, az automatikus adatfeldolgozást stb. is beleértve) a videójátékok lejátszása adja a berendezés leglényegesebb karakterét, és ez határozza meg a 9504 vámtarifaszám alá játékkonzolként történő besorolását. |

A berendezés alkalmas: videojátékok lejátszására alkalmas szoftver feldolgozására,DVD videolemezek vagy audió CD-k digitális információinak videó- és audiójelekké történő átalakítására a televíziókészülékeken vagy audió rendszereken történő lejátszás céljából,"YABASIC" nyelven történő programozásra.A vezérlő modulon több vezérlő gomb található, amelyek főleg videójátékok játszásához használhatók. |

A CD-ROM tartalmazza a "YABASIC" programnyelvet és számos videójátékot illetve videót. Lásd a fényképet | 85253990 |

+++++ TIFF +++++

+++++ TIFF +++++

--------------------------------------------------